Il tribunal federal scriva rumantsch

In recurs da la vischnanca da Scuol a Losanna è stà la chaschun ch'il tribunal federal ha per l'emprima giada en l'istorgia argumentà ina sentenzia en rumantsch. Il chantun na vuleva betg approvar in artitgel da la lescha da burgais da Scuol che pretenda che tgi che vul daventar burgais u burgaisa sto “savair” rumantsch. En il rom da la procedura da consultaziun ha il chantun admess in sbagl da sia vart. EI n’ha numnadamain nagin dretg da sancziunar la lescha communala da burgais. Ils tschintg derschaders federals han adossà al chantun ina indemnisaziun da fr. 4000.- a favur da la vischnanca da Scuol. Sin fundament da la basa legala vertenta per texts rumantschs da la confederaziun è la decisiun vegnida scritta en rumantsch grischun, e quai dal sulet derschader federal rumantsch Giusep Nay.

[Pagina rumantscha]